Realokácia finančných prostriedkov v rámci programu INTERREG III A Slovenská republika-Česká republika 

Na základe predkladaného materiálu Ministerstvo výstavby a regionálneho  rozvoja SR ako riadiaci orgán pre program  INTERREG III A v Slovenskej republike žiada vládu SR vzhľadom na dôvody popísané v ďalšej časti materiálu o schválenie presunu, resp. o realokáciu finančných prostriedkov v programe INTERREG III A SR-ČR.

Predkladaný materiál je rozdelený nasledovne :
Realokácia finančných prostriedkov v rámci programu INTERREG III A SR-ČR
1) Analýza súčasného stavu programu
2) Dôvody realokácie
3) Stav po realokácii

Realokácia v rámci programu INTERREG III A SR-ČR

1) Analýza súčasného stavu programu 

Priority a opatrenia programu 

Priorita 1
Sociálny a kultúrny rozvoj a tvorba sietí	Priorita 2
Udržiavanie krajiny a rozvoj turizmu	Priorita 3
Technická asistencia	
Opatrenie P1/O1
Ľudské zdroje, sociálny a kultúrny rozvoj 	Opatrenie P2/O1
Budovanie a rozvoj infraštruktúry turizmu 
	Opatrenie P3/O1
Podpora riadenia, implementácie, kontrola programu a  monitorovanie	
Opatrenie P1/O2
Udržanie a zlepšenie prírodných zdrojov a životných podmienok zameraných na rozvoj turizmu	Opatrenie P2/O2
Rozvoj krajiny s ohľadom 
na environmentálne aspekty	Opatrenie P3/O2
Štúdie, semináre, informačné a reklamné opatrenia a vyhodnotenie	
Opatrenie P1/O3
Fond mikroprojektov	

V tomto programe je Slovenská republika riadiacim orgánom a sídlom spoločného technického sekretariátu.
Celková alokácia programu vrátane spolufinancovania štátneho rozpočtu a vlastných zdrojov žiadateľa na slovenskej strane predstavuje  6 223 066 EUR , z toho podiel ERDF je  4 667 299 EUR (príloha č. 1).
Výzva na prekladanie projektov bola vyhlásená dňa 28.10.2004 a mala kontinuálny charakter, t.j. projektové žiadosti bolo možné podávať priebežne dovtedy, kým boli v rámci jednotlivých opatrení k dispozícii finančné prostriedky. Ministerstvo výstavby regionálneho rozvoja SR v spolupráci s cezhraničným partnerom stanovovalo termíny do kedy bolo možné predkladať projekty, aby boli hodnotené na najbližšom zasadnutí Spoločného riadiaceho výboru. 
Prvé zasadnutie Spoločného riadiaceho výboru   (SRV) pre projekty doručené v rámci tzv. prvého kola výzvy  do 7.1.2005 sa uskutočnilo v dňoch 6. - 7.4.2005 v Luhačoviciach. Na uvedenom zasadnutí bolo schválených na slovenskej strane 18 projektov. 
V rámci druhého kola predkladania projektov (uzávierka k 7.4.2005) prijal Spoločný technický sekretariát na MV RR SR 20 projektových žiadostí. Druhé zasadnutie SRV sa uskutočnilo  dňa 23.6.2005 v Gbeloch. Na tomto zasadnutí bolo schválených 10 slovenských projektov. 
Posledné  zasadnutie Spoločného riadiaceho výboru sa uskutočnilo v dňoch 2. - 3.februára v Dolnom Kubíne. Na tomto zasadnutí bolo na slovenskej strane schválených 28 projektov, čím došlo k naplneniu 100 % kontraktácie pre program z našej strany. Celkove bolo v rámci programu INTERREG III A SR-ČR dosiaľ schválených 67 projektov na slovenskej strane (vrátane projektov technickej asistencie).  Týmto bolo výzva vyhlásená v októbri 2004 aj oficálne zastavená. 

2) Dôvody realokácie

Počas trvania výzvy na predkladanie projektov sa jednoznačne ukázalo, že o opatrenie 2.1.- Budovanie a rozvoj infraštruktúry turizmu v rámci priority č. 2 bolo medzi žiadateľmi eminentný záujem, čo potvrdzoval aj veľký počet predložených projektových žiadostí. Pre ilustráciu uvádzame, že celkovo bolo v rámci priority č. 2 predložených 42 projektov, z ktorých  12 patrilo do opatrenia 2.2 ( len  84 % z alokácie opatrenia), a až 30 projektov spadalo pod opatrenie č. 2.1.  ( až 189  % z alokácie opatrenia).
Napriek veľkej snahe riadiaceho orgánu v spolupráci s VÚC ako sprostredkovateľskými orgánmi opakovane informovať potencionálnych žiadateľov a organizácii seminárov o možnostiach čerpania finančných prostriedkov v rámci opatrenia 2.2., ktoré je zamerané hlavne na financovanie environmentálnych projektov, ako napr. budovanie čističiek odpadových vôd, malých vodných elektrární, projektov s možnosťou využívania obnoviteľných zdrojov energie, pretrvával malý záujem žiadateľov o predkladanie žiadostí o NFP v tomto opatrení.   Tento fakt je spôsobený možno ešte stále slabou propagáciou obnoviteľných zdrojov energie, nejasnou legislatívou pri využívaných takýchto zdrojov energie v porovnaní s ostatnými krajinami EÚ, hlavne starými členskými štátmi. 
Vzhľadom na túto skutočnosť, Ministerstvo výstavby a regionálneho rozvoja SR ako riadiaci orgán pre tento program navrhuje presunúť z opatrenia 2.2. do opatrenia 2.1  849 514 EUR (príloha č. 2), čím dôjde zároveň k zvýšeniu opatrenia 2.1  o túto čiastku. Presunom tejto čiastky by bol uspokojený vysoký dopyt žiadateľov po opatrení 2.1. Treba pritom poznamenať, že 7 projektov na poslednom zasadnutí spoločného riadiaceho výboru v Dolnom Kubíne bolo schválených s podmienkou schválenia spomínanej realokácie, čím je podmienený  aj začiatok implementácie týchto projektov. Uvedená realokácia je potrebná aj vzhľadom na dodržanie pravidla n+2 a následné efektívne využitie prostriedkov EÚ. 

3) Stav po realokácii

Po schválení vyššie spomínanej realokácie vo vláde Slovenskej republiky a následnom potvrdení spoločným monitorovacím výborom programu INTERREG III A Slovenská republika-Česká republika bude  rozdelenie finančných prostriedkov medzi jednotlivé priority a opatrenia v rámci spoločného programu nasledovné – príloha č. 3.